V sezoni 1981 je osvojil prvenstvo Evropske Formule 2, v sezoni 1983 pa še Japonske Formule 2. V Formuli 1 je debitiral na domači dirki za Veliko nagrado Velike Britanije v sezoni 1978, kjer se mu ni uspelo kvalificirati na dirko. V naslednji sezoni 1979 je nastopil le na dirki za Veliko nagrado Nemčije, kjer je s sedmim mestom dosegel svoj najboljši rezultat v karieri. V sezoni 1980 je na osmih dirkah dosegel le eno uvrstitev na trinajsto mesto, v sezoni 1981 pa na dveh dirkah eno dvanajsto mesto, kasneje pa ni več dirkal v Formuli 1.